**แผนปฏิบัติการอนุรักษ์สิ่งแวดล้อม**

 **ลดใช้พลังงาน**

**องค์การบริหารส่วนตำบลบางขันแตก**

**พ.ศ. ๒๕66 - 2570**



**คณะทำงานลดการใช้พลังงาน**

**องค์การบริหารส่วนตำบลบางขันแตก**

**อำเภอเมือง จังหวัดสมุทรสงคราม**

**คำนำ**

 ปัจจุบันความต้องการใช้พลังงานของประเทศ ได้เพิ่มสูงขึ้นเป็นลำดับ เนื่องจากจำนวนประชากร
มากขึ้นและการพัฒนาอุตสาหกรรมและเศรษฐกิจยังคงดำเนินต่อไปอย่างต่อเนื่อง พลังงานเป็นปัจจัยที่สำคัญต่อการดำรงชีวิตประจำวันของประชาชน และการขับเคลื่อนเศรษฐกิจของทุกประเทศ รัฐบาลจึงได้กำหนดนโยบายที่จะให้ประชาชนมีการใช้พลังงานอย่างมีประสิทธิภาพและประหยัด ลดการนำเข้าพลังงาน โดยเฉพาะน้ำมันจากต่างประเทศ พร้อมทั้งเร่งพัฒนางานทดแทน เพื่อให้ประเทศไทยพึ่งตนเองได้มากขึ้น ขณะเดียวกันปัญหาภาวะโลกร้อนได้ทวีความรุนแรงขึ้นส่งผลต่อการเปลี่ยนแปลงสภาพภูมิอากาศโลก นำมาซึ่งภัยพิบัติ
ทางธรรมชาติที่ส่งผลกระทบและสร้างความเสียหายแก่ชีวิตและทรัพย์สินมากขึ้นทุกขณะ หลายภาคส่วน
ได้ร่วมกันแสวงหามาตรการและวิธีดำเนินการเพื่อบรรเทาผลกระทบอย่างจริงจัง ทุกภาคส่วนได้ร่วมตระหนักถึงการรักษาสิ่งแวดล้อม การประหยัดพลังงาน รวมถึงการเลือกใช้วัสดุ อุปกรณ์ เครื่องใช้ในที่ทำงาน
อย่างรู้คุณค่า และเป็นมิตรกับสิ่งแวดล้อม ประกอบกับมติคณะรัฐมนตรี เมื่อวันที่ 22 มีนาคม 2565 เห็นชอบมาตรการลดการใช้พลังงานในหน่วยงานภาครัฐให้ได้อย่างน้อยร้อยละ 20 (รวมไฟฟ้าและน้ำมันเชื้อเพลิง)
โดยให้หน่วยงานรัฐทุกแห่งดำเนินการตามแนวทางประหยัดพลังงาน เพื่อลดภาระค่าใช้จ่ายและเป็นต้นแบบที่ดีให้แก่ภาคเอกชนและประชาชนในการประหยัดพลังงาน โดยประกาศให้การประหยัดพลังงานเป็นวาระแห่งชาติ และกำหนดเป็นตัวชี้วัดผลการปฏิบัติงานของทุกหน่วยงานราชการ

 ในการนี้ องค์การบริหารส่วนตำบลบางขันแตก จึงได้จัดทำแผนปฏิบัติการอนุรักษ์สิ่งแวดล้อม ลดใช้พลังงาน เพื่อใช้เป็นแนวทางการปฏิบัติในการลดปริมาณการใช้พลังงานของสำนักงานให้เกิดผล
อย่างมีประสิทธิภาพ

คณะทำงานบางขันแตกรักษ์โลก ลดใช้พลังงาน

 องค์การบริหารส่วนตำบลบางขันแตก

**สารบัญ**

**เรื่อง หน้า**

**⮱ แผนปฏิบัติการลดการใช้พลังงาน**

 🟏 ที่มาหลักการและเหตุผล 1

🟏 วัตถุประสงค์ 1

🟏เป้าหมาย 1

🟏กลยุทธ์ในการดำเนินงาน ๑

🟏 แนวทางการดำเนินงาน 2

🟏วิธีการดำเนินการ 3

**⮱ มาตรการลดการใช้พลังงาน**

 🟏 ระบบปรับอากาศ 5

🟏 ระบบแสงสว่าง ๕

🟏 อุปกรณ์สำนักงาน 6

🟏 น้ำมันเชื้อเพลิง 7

🟏 น้ำประปา 8

🟏 กระดาษ 8

🟏 การประชุมและการใช้ห้องประชุม 8

🟏 มาตรการปลุกจิตสำนึก 9

**⮱** **ภาคผนวก**

**แผนปฏิบัติการอนุรักษ์สิ่งแวดล้อม ลดใช้พลังงาน**

**ขององค์การบริหารส่วนตำบลบางขันแตก**

**1. ที่มาหลักการและเหตุผล**

 ปัจจุบันความต้องการใช้พลังงานของประเทศได้เพิ่มสูงขึ้นเป็นลำดับ เนื่องจากจำนวนประชากรมากขึ้นและการพัฒนาอุตสาหกรรมและเศรษฐกิจยังคงดำเนินต่อไปอย่างต่อเนื่อง พลังงานเป็นปัจจัยที่สำคัญต่อการดำรงชีวิตประจำวันของประชาชน และการขับเคลื่อนเศรษฐกิจของทุกประเทศ รัฐบาลจึงได้กำหนดนโยบายที่จะให้ประชาชนมีการใช้พลังงานอย่างมีประสิทธิภาพและประหยัด ลดการนำเข้าพลังงาน โดยเฉพาะน้ำมันจากต่างประเทศ พร้อมทั้งเร่งพัฒนางานทดแทน เพื่อให้ประเทศไทยพึ่งตนเองได้มากขึ้น ขณะเดียวกันปัญหาภาวะโลกร้อนได้ทวีความรุนแรงขึ้นส่งผลต่อการเปลี่ยนแปลงสภาพภูมิอากาศโลก นำมาซึ่งภัยพิบัติ
ทางธรรมชาติที่ส่งผลกระทบและสร้างความเสียหายแก่ชีวิตและทรัพย์สินมากขึ้นทุกขณะ หลายภาคส่วน
ได้ร่วมกันแสวงหามาตรการและวิธีดำเนินการเพื่อบรรเทาผลกระทบอย่างจริงจัง ทุกภาคส่วนได้ร่วมตระหนักถึงการรักษาสิ่งแวดล้อม การประหยัดพลังงาน รวมถึงการเลือกใช้วัสดุ อุปกรณ์ เครื่องใช้ในที่ทำงาน
อย่างรู้คุณค่า และเป็นมิตรกับสิ่งแวดล้อม ประกอบกับมติคณะรัฐมนตรี เมื่อวันที่ 22 มีนาคม 2565 เห็นชอบมาตรการลดการใช้พลังงานในหน่วยงานภาครัฐให้ได้อย่างน้อยร้อยละ 20 (รวมไฟฟ้าและน้ำมันเชื้อเพลิง)
โดยให้หน่วยงานรัฐทุกแห่ง ดำเนินการตามแนวทางประหยัดพลังงาน เพื่อลดภาระค่าใช้จ่ายและเป็นต้นแบบ
ที่ดีให้แก่ภาคเอกชนและประชาชนในการประหยัดพลังงาน โดยประกาศให้การประหยัดพลังงานเป็น
วาระแห่งชาติ และกำหนดเป็นตัวชี้วัดผลการปฏิบัติงานของทุกหน่วยงานราชการ

ดังนั้น เพื่อปฏิบัติตามมติคณะรัฐมนตรีดังกล่าวข้างต้น องค์การบริหารส่วนตำบลบางขันแตกในฐานะหน่วยงานราชการ ซึ่งตระหนักและให้ความสำคัญกับการดำเนินการตามนโยบายของรัฐบาล และเพื่อให้องค์การบริหารส่วนตำบลบางขันแตกสามารถลดการใช้พลังงานอย่างมีประสิทธิภาพได้อย่างต่อเนื่อง สอดคล้องกับสภาพปัจจุบันและสถานการณ์ด้านพลังงานของประเทศ องค์การบริหารส่วนตำบลบางขันแตก
จึงได้จัดทำแผนปฏิบัติการอนุรักษ์สิ่งแวดล้อม ลดใช้พลังงานและมาตรการประหยัดพลังงาน ตลอดจน
การติดตามประเมินผลการดำเนินงาน เพื่อให้บรรลุเป้าหมายของการลดปริมาณการใช้พลังงานอย่างน้อย
ร้อยละ 20 (รวมไฟฟ้าและน้ำมันเชื้อเพลิง) เมื่อเทียบกับการใช้พลังงานปีที่ผ่านมา โดยต้องอาศัยความร่วมมือจากคณะผู้บริหาร ข้าราชการ ลูกจ้าง และบุคคลที่ปฏิบัติงานในองค์การบริหารส่วนตำบลบางขันแตกช่วยกันรณรงค์ให้เกิดวินัยและสร้างจิตสำนึกในการประหยัดพลังงาน และสนับสนุนการใช้พลังงานอย่างมีประสิทธิภาพ เพื่อลดการใช้พลังงานให้เป็นไปตามเป้าหมายที่กำหนดไว้

**2. วัตถุประสงค์**

 2.1 เพื่อให้การใช้พลังงานขององค์การบริหารส่วนตำบลบางขันแตกเป็นไปอย่างมีประสิทธิภาพ และมีการลดปริมาณการใช้พลังงานลงลดอย่างน้อยร้อยละ 20 (รวมไฟฟ้าและน้ำมันเชื้อเพลิง)

 2.2 เพื่อใช้เป็นกรอบแนวทางในการดำเนินการลดใช้พลังงานและติดตามผลการใช้พลังงาน

2.3 เพื่อให้เห็นถึงภาพรวมและผลการดำเนินการบริหารจัดการด้านการลดใช้พลังงาน
ขององค์การบริหารส่วนตำบลบางขันแตกที่เป็นอยู่ในปัจจุบันอันจะนำไปสู่การวางแผนปรับปรุงแก้ไขต่อไป

- 2 -

2.4 เพื่อสร้างจิตสำนึกให้คณะผู้บริหาร ข้าราชการ ลูกจ้าง และบุคคลที่ปฏิบัติงานในองค์การบริหารส่วนตำบลบางขันแตก เกิดความตระหนักและมีส่วนร่วมปฏิบัติตามมาตรการลดใช้พลังงานอย่างต่อเนื่อง ทำให้เกิดการปรับเปลี่ยนพฤติกรรมการใช้พลังงานอย่างรู้ค่า ใช้อย่างคุ้มค่าและเกิดประโยชน์สูงสุด

**3. เป้าหมาย**

 1. ลดปริมาณการใช้พลังงานไฟฟ้า น้ำมันเชื้อเพลิง ร้อยละ 20

 2. ลดปริมาณการใช้น้ำประปา วัสดุสำนักงาน(กระดาษ) ร้อยละ 5

 3. มีการคัดแยกขยะในสำนักงาน

**4. กลยุทธ์ในการดำเนินงาน**

 กลยุทธ์ที่ ๑ การเพิ่มประสิทธิภาพการลดใช้พลังงานขององค์การบริหารส่วนตำบลบางขันแตก

กลยุทธ์ที่ ๒ การสร้างจิตสำนึกและส่งเสริมการมีส่วนร่วมของบุคลากรให้มีการประหยัดพลังงาน

กลยุทธ์ที่ ๓ การติดตามประเมินผลการดำเนินงานตามแผนปฏิบัติการลดใช้พลังงานขององค์การบริหารส่วนตำบลบางขันแตก

**5. แนวทางการดำเนินงาน**

**1) การเพิ่มประสิทธิภาพการลดใช้พลังงานขององค์การบริหารส่วนตำบลบางขันแตก**

 1.1) มีการกำหนดมาตรการและแนวทางปฏิบัติในการลดใช้พลังงานขององค์การบริหารส่วนตำบลบางขันแตก ดังต่อไปนี้

(1) แต่งตั้งคณะทำงานลดการใช้พลังงานภาครัฐขององค์การบริหารส่วนตำบล
บางขันแตกเพื่อจัดทำแผนปฏิบัติการลดการใช้พลังงานให้เป็นไปตามมติคณะรัฐมนตรี

(2) กำหนดมาตรการและแนวทางในการลดใช้พลังงานด้านไฟฟ้าและน้ำมันเชื้อเพลิง และด้านอื่น ๆ ที่ส่งผลให้การใช้พลังงานลดลง

 1.2) ให้นำมาตรการและแนวทางในการลดใช้พลังงานขององค์การบริหารส่วนตำบล
บางขันแตกมาใช้เป็นตัวชี้วัดประเมินผลการปฏิบัติราชการประจำปี

**2) การสร้างจิตสำนึกและส่งเสริมการมีส่วนร่วมของบุคลากรให้มีการประหยัดพลังงาน**

 2.1) เผยแพร่ประชาสัมพันธ์ รณรงค์ และเชิญชวนให้ทุกคนมีส่วนร่วมในการลดใช้พลังงานผ่านช่องทางต่าง ๆ อย่างต่อเนื่อง

 2.2) ประชาสัมพันธ์ให้ทุกคนตระหนักถึงความสำคัญของการลดใช้พลังงานเพื่อช่วยลดการนำเข้าน้ำมันจากต่างประเทศ

**3) การติดตามประเมินผลการดำเนินงานตามแผนปฏิบัติการลดใช้พลังงานขององค์การบริหารส่วนตำบลบางขันแตก**

 3.1) ให้คณะผู้บริหาร ผู้อำนวยการกอง หัวหน้าสำนัก หัวหน้าส่วนราชการ ในองค์การบริหารส่วนตำบลบางขันแตกควบคุมดูแลให้มีการดำเนินการตามมาตรการ ดังนี้

 (1) ควบคุม ดูแล การปฏิบัติตามมาตรการลดใช้พลังงานไฟฟ้าและน้ำมันเชื้อเพลิงขององค์การบริหารส่วนตำบลบางขันแตกอย่างเคร่งครัด

- 3 -

 (2) พิจารณาปรับปรุงแก้ไขปัญหาและอุปสรรคในการดำเนินงานเพื่อให้มีประสิทธิภาพและเกิดประโยชน์สูงสุด 3.2) ให้คณะทำงานลดการใช้พลังงานขององค์การบริหารส่วนตำบลบางขันแตกตรวจสอบและติดตามผลการปฏิบัติตามมาตรการ /แนวทางการลดใช้พลังงาน ดังนี้

 (1) ดำเนินการตรวจสอบและติดตามผลการปฏิบัติงานตามมาตรการ/แนวทาง
การลดใช้พลังงาน

 (2) รายงานผลการปฏิบัติตามมาตรการ/แนวทางการลดใช้พลังงานขององค์การบริหารส่วนตำบลบางขันแตกผ่านทาง [www.e-report.energy.go.th](http://www.e-report.energy.go.th/)

 (3) สรุปผลการตรวจสอบและติดตามผลการปฏิบัติตามมาตรการ/แนวทางการลดใช้พลังงาน รวมทั้งรายงานปัญหา อุปสรรค และข้อเสนอแนะเป็นประจำทุก 6 เดือน

**6. วิธีการดำเนินการ**

|  |  |  |  |
| --- | --- | --- | --- |
| **กิจกรรม** | **เป้าหมาย** | **ระยะเวลา** | **ผู้รับผิดชอบ** |
| 1. แต่งตั้งคณะทำงาน โครงการ | นายกองค์การบริหารส่วนตำบลบางขันแตกลงนามในคำสั่งแต่งตั้งคณะทำงาน | พฤศจิกายน 2565 | สำนักปลัด |
| 2. จัดประชุม/อบรม  ให้ความรู้เรื่อง การลดใช้พลังงาน | บุคลากรองค์การบริหารส่วนตำบลบางขันแตก | พฤศจิกายน 2565 | คณะทำงาน |
| 3. จัดทำแผนอนุรักษ์ สิ่งแวดล้อม ลดใช้ พลังงาน | ได้แผนปฏิบัติการอนุรักษ์สิ่งแวดล้อม ลดใช้พลังงาน | พฤศจิกายน 2565 | คณะทำงาน |
| 4. บุคลากร ปฏิบัติตาม มาตรการและนโยบาย ที่กำหนด | ปริมาณการใช้พลังงานขององค์การบริหารส่วนตำบลบางขันแตก ลดลงเมื่อเทียบกับปีที่ผ่านมา ร้อยละ 5 | ทั้งปี | บุคลากรองค์การบริหารส่วนตำบลบางขันแตก |
| 5. รายงานข้อมูลปริมาณ การใช้พลังงานไฟฟ้า และน้ำมันเชื้อเพลิง  | รายงานผลการดำเนินงานทุกสิ้นเดือน ผ่านระบบ e-report | ทุกเดือน | คณะทำงาน |
| 6. ประชาสัมพันธ์  เผยแพร่ ผ่านช่องทาง ดิจิทัล | มีการประชาสัมพันธ์การลดใช้พลังงานผ่านช่องทางดิจิทัล | ตลอดช่วงเวลา | คณะทำงาน |
| 7. กำกับ ดูแล ติดตาม การปฏิบัติตาม มาตรการและปริมาณ การใช้พลังงาน | มีการรายงานผลการใช้พลังงาน | ทุกเดือน | คณะทำงาน |
| 8. ทบทวนผล การดำเนินการ เพื่อวางแผนปรับปรุง แก้ไขและพัฒนา | ได้ข้อมูลเพื่อจัดทำแผนปฏิบัติการทุกเดือน | ทุก 6 เดือน | คณะทำงาน |

- 4 -

**๗. ระยะเวลาดำเนินการ**

 ประจำปี พ.ศ.๒566 - 2570

**๘. ผลที่คาดว่าจะได้รับ**

 ๑. องค์การบริหารส่วนตำบลบางขันแตกสามารถลดปริมาณการใช้พลังงานไฟฟ้า น้ำประปา น้ำมันเชื้อเพลิง และวัสดุสำนักงาน

 ๒. องค์การบริหารส่วนตำบลบางขันแตกสามารถลด งบประมาณรายจ่ายด้านการใช้พลังงานไฟฟ้า น้ำประปา น้ำมันเชื้อเพลิง และวัสดุสำนักงาน

 ๓. บุคลากรทุกระดับปรับพฤติกรรมการใช้พลังงานอย่างคุ้มค่า และเกิดประโยชน์สูงสุด
ต่อตนเองและส่วนรวม

 ๔. บุคลากรทุกระดับเข้ามามีส่วนร่วม และตระหนักถึงความสำคัญในการประหยัดพลังงาน

 ๕. สามารถลดก๊าซเรือนกระจก ซึ่งเป็นสาเหตุของโลกร้อน

**มาตรการอนุรักษ์สิ่งแวดล้อม ลดการใช้พลังงาน**

**ขององค์การบริหารส่วนตำบลบางขันแตก**

|  |  |
| --- | --- |
| **มาตรการ/แนวทางการปฏิบัติ** | **หน่วยงานที่รับผิดชอบ** |
| **1. มาตรการลดการใช้พลังงานไฟฟ้า** **1.1 ระบบปรับอากาศ** 1.1.1 ตั้งอุณหภูมิเครื่องปรับอากาศไว้ที่ 25 - 27 องศาเซลเซียส 1.1.2 ลดชั่วโมงการทำงานของเครื่องปรับอากาศในแต่ละวัน โดยกำหนดช่วงเวลาเปิด - ปิดเครื่องปรับอากาศตามความเหมาะสม ตามสถานการณ์ โดยให้เปิดใช้ในเวลา  👉 กำหนดเปิดเวลา 09.00 น. - ปิด 16.00 น. และปิดช่วงพักกลางวันหรือพิจารณาตามความเหมาะสมในกรณีที่มีผู้มาปฏิบัติงาน 1.1.3 จัดให้มีการตรวจเช็คทำความสะอาดแผ่นกรองอากาศและคอยล์ความเย็นอย่างน้อยปีละ 2 ครั้ง 1.1.4 จัดให้มีการตรวจเช็คทำการล้างครั้ง ใหญ่ เพื่อทำความสะอาดแผงระบายความร้อนทุก 1 ปี 1.1.5 ปิดหน้าต่างให้สนิท/ปิดผ้าม่าน/มู่ลี่ ติดกันสาด เลื่อนตู้มาติดผนังในด้านที่ไม่ต้องการแสงสว่าง เพื่อไม่ให้เกิดการสูญเสียความเย็นและการถ่ายเทความร้อนจากภายนอกเข้าสู่พื้นที่ที่มีการปรับอากาศ 1.1.6 เปิด - ปิดประตูเข้า - ออกของห้องที่มีการปรับอากาศเท่าที่จำเป็น และระมัดระวังไม่ไห้ประตูห้องปรับอากาศเปิดค้างไว้ 1.1.7 ลดภาระการทำงานของเครื่องปรับอากาศ โดยขนย้ายสิ่งของหรือเอกสารที่ไม่จำเป็นออกจากห้องปฏิบัติงาน รวมถึงเอกสารเก่าที่ไม่ได้ใช้งานประจำให้ส่งเก็บตามระเบียบฯ ว่าด้วยงานสารบรรณ 1.1.8 สำรวจเครื่องปรับอากาศที่มีอายุการใช้งานนาน และจัดทำแผนขอทดแทนเครื่องปรับอากาศประกอบคำขอตั้งงบประมาณรายจ่ายประจำปี | ทุกหน่วยในองค์การบริหารส่วนตำบลบางขันแตก |
|  **1.2 ระบบแสงสว่าง** 1.2.1 ให้เปิดไฟฟ้าและแสงสว่างในห้องทำงานเฉพาะเท่าที่ปฏิบัติงานอยู่ ปิดไฟฟ้าแสงสว่างที่ไม่จำเป็นในการใช้งาน 1.2.2 ปิดไฟฟ้าแสงสว่างระหว่างหยุดพักกลางวัน (เวลา 12.00 น. - 13.00 น.)หรือเมื่อเลิกใช้งาน ยกเว้นสำหรับผู้ปฏิบัติงานในเวลาหยุดพักกลางวัน ให้เปิดเฉพาะที่จำเป็น 1.2.3 ถอดหลอดไฟในบริเวณที่มีแสงสว่างมากเกินความจำเป็นหรือพิจารณาใช้แสงธรรมชาติจากภายนอก  1.2.4 การเปิด - ปิดไฟฟ้าในเวลากลางคืนของเจ้าหน้าที่อยู่เวรให้เปิดไฟฟ้าเฉพาะจุดที่จำเป็นและไม่ก่อให้เกิดความไม่ปลอดภัยแก่บุคคลและทรัพย์สินราชการ | ทุกหน่วยในองค์การบริหารส่วนตำบลบางขันแตก |

- 6 -

|  |  |
| --- | --- |
| **มาตรการ/แนวทางการปฏิบัติ** | **หน่วยงานที่รับผิดชอบ** |
| 1.2.4 แยกสวิทซ์ควบคุมอุปกรณ์แสงสว่างเพื่อให้สามารถควบคุมการใช้งานอุปกรณ์แสงสว่างได้อย่างเหมาะสมและสอดคล้องกับความจำเป็นแทนการใช้หนึ่งสวิทซ์ควบคุมหลอดแสงสว่างจำนวนมาก 1.2.5 ทำความสะอาดฝาครอบโคม หลอดไฟ และแผ่นสะท้อนแสงในโคม เพื่อให้อุปกรณ์แสงสว่างมีความสะอาดและให้แสงสว่างอย่างมีประสิทธิภาพอย่างสม่ำเสมอทุก ๆ 6 เดือน |   |
|  **1.3 อุปกรณ์สำนักงาน** **1.3.1 เครื่องคอมพิวเตอร์** 1) ปิดหน้าจอคอมพิวเตอร์ในเวลาพักเที่ยง (เวลา 12.00 - 13.00 น.) หรือขณะไม่ใช้งานเกินกว่า 15 นาที 2) ตั้งโปรแกรมให้คอมพิวเตอร์ปิดหน้าจออัตโนมัติ หากไม่ใช้งานเกินกว่า 15 นาที 3) ปิดเครื่องคอมพิวเตอร์หลังเลิกการใช้งานและถอดปลั๊กออก **1.3.2 Printer** 1) ปิดเครื่อง Printer เมื่อไม่ใช้งาน หลังเลิกการใช้งานและถอดปลั๊กออก 2) กำหนดจำนวน Printer ให้เหมาะสมกับปริมาณงานและปริมาณคน 3) กำหนดแผนจัดหา network Printer เพื่อลดปริมาณ Printer ในแต่ละหน่วยงาน 4) ตรวจทานข้อความบนจอภาพให้ถูกต้องก่อนสั่ง Print Out **1.3.3 กระติกน้ำร้อนไฟฟ้า** 1) การใช้กระติกน้ำร้อนไฟฟ้า ให้ใช้ตามความเหมาะสมหรือเท่าที่จำเป็น 2) ใส่น้ำให้พอเหมาะกับความต้องการ และไม่นำน้ำเย็นไปเติมทันที 3) ไม่ปล่อยให้น้ำแห้งหรือปล่อยให้ระดับน้ำต่ำกว่าขีดที่กำหนด 4) หากจะเปลี่ยนกระติกน้ำร้อนไฟฟ้าควรเลือกใช้รุ่นที่มีฉนวนกันความร้อนที่มีประสิทธิภาพ 5) ถอดปลั๊กทุกครั้งเมื่อเลิกใช้งาน **1.3.4 ตู้เย็น** 1) ตรวจสอบขอบยางแม่เหล็ก 4 ด้าน 2) ตั้งห่างจากผนัง 15 ซ.ม. 3) หากจะเปลี่ยนตู้เย็นควรเลือกตู้เย็นที่มีฉลากประหยัดไฟเบอร์ 5 4) ไม่นำของร้อนใส่ตู้เย็น 5) ลดการเปิดตู้เย็นโดยไม่จำเป็น **1.3.5 เครื่องทำน้ำร้อน-น้ำเย็น** 1) ถอดปลั๊กเมื่อเลิกใช้งานทุกวัน | ทุกหน่วยในองค์การบริหารส่วนตำบลบางขันแตก |

- 7 -

|  |  |
| --- | --- |
| **มาตรการ/แนวทางการปฏิบัติ** | **หน่วยงานที่รับผิดชอบ** |
|  **1.3.6 โทรทัศน์/เครื่องรับสัญญาณดาวเทียม/วิทยุ** 1) คำนึงถึงความต้องการ/จำเป็นในการใช้งาน 2) ปิดเครื่องและถอดปลั๊กเมื่อไม่ใช้งาน 3) ไม่ปรับจอภาพให้สว่างมากเกินไป 4) ไม่ปรับแสง เสียง ให้มากเกินไป **1.3.7 เครื่องถ่ายเอกสาร** 1) กดปุ่มพัก (Standby mode) เครื่องถ่ายเอกสารเมื่อใช้งานเสร็จ และหากเครื่องถ่ายเอกสารมีระบบปิดเครื่องอัตโนมัติ (Auto power off) ควรตั้งเวลาหน่วง 30 นาที ก่อนเข้าสู่ระบบประหยัดไฟ 2) ถ่ายเอกสารเฉพาะที่จำเป็นเท่านั้น 3) ไม่วางเครื่องถ่ายเอกสารไว้ในห้องที่มีเครื่องปรับอากาศ 4) ปิดเครื่องถ่ายเอกสารหลังจากเลิกการใช้งานและถอดปลั๊กออก |  |
| **2. มาตรการลดการใช้น้ำมันเชื้อเพลิง** 2.1 ขับขี่ด้วยความเร็วสม่ำเสมอ ในอัตราความเร็วตามที่ พ.ร.บ.จราจรทางบก พ.ศ. 2522 กำหนด (รถบรรทุกดับเบิ้ลแค็บ ในเมืองไม่เกิน 80 กิโลเมตร/ชั่วโมงนอกเมืองไม่เกิน 90 กิโลเมตร/ชั่วโมง) 2.2 ให้จัดเส้นทางการเดินรถอย่างมีประสิทธิภาพ เช่น หากไปทางเดียวกันให้ใช้รถคันเดียวกัน (Car Pool) 2.3 กำหนดเวลาการส่งเอกสาร, ไปรษณีย์โดยรถยนต์/รถจักรยานยนต์ ไว้วันละ 2 ครั้งคือช่วงเช้าและช่วงบ่าย 2.4 ลดการเดินทางที่ไม่จำเป็น โดยใช้การติดต่อผ่านทางระบบ Internet แทน 2.5 ไม่ติดเครื่องขณะจอดรถคอย และดับเครื่องยนต์ทุกครั้งเมื่อจอดรถเป็นเวลานาน 2.6 ให้พนักงานขับรถศึกษาเส้นทางก่อนออกเดินทางทุกครั้ง และใช้เส้นทางที่ใกล้และรวดเร็ว 2.7 ไม่เร่งเครื่องยนต์ก่อนออกรถ และวิ่งไปช้าๆ แทนการอุ่นเครื่องยนต์ 2.8 ใช้เกียร์ให้สัมพันธ์กับความเร็วรอบของเครื่องยนต์ ไม่เลี้ยงคลัตซ์ในขณะขับ 2.9 ปิดเครื่องปรับอากาศในรถยนต์ก่อนถึงที่หมาย 2 - 3 นาที 2.10 ไม่ควรบรรทุกสิ่งของที่น้ำหนักมากเกินไป หากมีสิ่งของที่ไม่จำเป็นควรนำออก 2.11 ตรวจเช็ครอยรั่วและสิ่งผิดปรกติก่อนออกรถ 2.12 ตรวจสอบสภาพรถยนต์ตามระยะเวลาที่กำหนด 2.13 ปลุกจิตสำนึกให้พนักงานขับรถทุกคนขับรถให้ถูกวิธี 2.14 ปรับแต่งเครื่องยนต์/ตรวจเช็คและเติมลมยางให้เหมาะสม 2.15 เติมลมยางให้เหมาะสม ตรวจเช็คและเติมลมยางให้เหมาะสมกับขนาดของรถยนต์  2.16 ทำความสะอาดไส้กรองอากาศอย่างสม่ำเสมอทุก 2,500 กม. หรือทุก 1 เดือน และเปลี่ยนใหม่ทุก 20,000 กม. | ทุกหน่วยในองค์การบริหารส่วนตำบลบางขันแตก |

- 8 -

|  |  |
| --- | --- |
| **มาตรการ/แนวทางการปฏิบัติ** | **หน่วยงานที่รับผิดชอบ** |
| **3. มาตรการลดการประหยัดน้ำประปา** 3.1 การเปิดก๊อกน้ำในแต่ละครั้งไม่ควรเปิดก๊อกน้ำไปที่ระดับแรงสูงสุด  3.2 ปิดก๊อกน้ำให้สนิททุกครั้งหลังเลิกใช้งาน 3.3 ตรวจสอบการรั่วไหลของท่อ ถ้าพบให้รีบแจ้งเจ้าหน้าที่ให้มาซ่อมแซม 3.4 ไม่เปิดน้ำทิ้งไว้ขณะถูสบู่ หรือล้างภาชนะ | ทุกหน่วยในองค์การบริหารส่วนตำบลบางขันแตก  |
| **4. มาตรการประหยัดกระดาษ** 4.1 ใช้ระบบสารสนเทศอิเล็กทรอนิกส์หรือสื่อสังคมออนไลน์ในการรับ - ส่ง เพื่อลดการใช้กระดาษและประหยัดพลังงาน 4.2 การทำเอกสารประกอบการประชุมให้ใช้กระดาษที่เป็นมิตรกับสิ่งแวดล้อม ลดการใช้กระดาษสี กระดาษปกแข็ง และการเข้าเล่ม ยกเว้นในกรณีจำเป็น ให้ใช้กระดาษน้อยที่สุดหรือไม่ใช้เลย 4.3 ตรวจทานงานทุกครั้งก่อนพิมพ์ 4.4 ควรใช้กระดาษจากผู้ผลิตที่ได้มาตรฐานเป็นมิตรกับสิ่งแวดล้อม 4.4 กระดาษที่ใช้แล้ว 1 หน้า สามารถนำกลับมาใช้อีก โดยจัดวางให้เรียบร้อย สะดวกต่อการนำกลับมาใช้ใหม่  4.5 เอกสารภายใน เช่น บันทึกข้อความฯ สามารถใช้กระดาษใช้แล้วได้ โดยให้ทำการขีดฆ่า หรือใช้ตรายางพิมพ์ คำว่า REUSE PAPER ด้านที่ไม่ใช้ | ทุกหน่วยในองค์การบริหารส่วนตำบลบางขันแตก |
| **5. มาตรการประชุมและการใช้ห้องประชุม** 5.1 การเรียนเชิญ การประชาสัมพันธ์ การประชุม (ภายในองค์กร) ให้ใช้ช่องทางแจ้งข่าวสารประชาสัมพันธ์ผ่านทางอิเล็กทรอนิกส์ เช่น อีเมล์ ไลน์  5.2 การจัดเตรียมสถานที่และอุปกรณ์ต่าง ๆ หรือการเปิดไฟ รวมทั้งเครื่องปรับอากาศ ให้เปิดก่อนใช้งาน 15 นาที 5.3 ให้มีการบันทึกข้อมูลการใช้ห้องประชุมทุกครั้ง 5.4 ให้ผู้ดำเนินการประชุมเลือกห้องประชุมให้เหมาะสมกับจำนวนผู้เข้าร่วมประชุม 5.5 ให้ผู้ดำเนินการประชุมกำหนดวาระการประชุมให้กระชับและเกิดประโยชน์สูงสุด 5.4 หากมีอาหารว่างให้จัดเตรียมอาหารว่างโดยใช้วัสดุห่อหุ้มที่เป็นมิตรกับสิ่งแวดล้อมหรือวัสดุที่นำมาใช้ซ้ำได้ 5.5 เมื่อดำเนินการประชุมให้ผู้เข้าร่วมประชุม จัดเก็บขยะ/ของเสีย (ถ้ามี) ทิ้งลงขยะที่กำหนดไว้ให้ตรงตามประเภทขยะและสอดคล้องกับมาตรการจัดการสิ่งแวดล้อม | ทุกหน่วยในองค์การบริหารส่วนตำบลบางขันแตก |
| **6. มาตรการการคัดแยกขยะ**6.1 ให้มีการคัดแยกขยะตาม หลัก 3RS (ใช้น้อย ใช้ซ้ำ นำกลับมาใช้ใหม่) 6.2 จัดทำที่คัดแยกขยะรีไซเคิล เช่น แก้ว พลาสติก กระดาษใช้แล้ว บริเวณด้านหลังที่ทำการ อบต.  | ทุกหน่วยงานสำนักปลัด |

- 9 -

|  |  |
| --- | --- |
| **มาตรการ/แนวทางการปฏิบัติ** | **หน่วยงานที่รับผิดชอบ** |
| **7. มาตรการปลุกจิตสำนึก** 6.1 จัดทำป้ายประชาสัมพันธ์รณรงค์ลดใช้พลังงาน 6.2 ประชาสัมพันธ์มาตรการลดใช้พลังงานผ่าน Website ขององค์การบริหารส่วนตำบลบางขันแตก 6.3 ขอความร่วมมือจากบุคลากรทุกคนในองค์การบริหารส่วนตำบลบางขันแตกร่วมรณรงค์ลดการใช้พลังงาน เช่น การปลูกต้นไม้ภายในหน่วยงาน, การแต่งกายให้เหมาะสมกับสภาพภูมิอากาศ | ทุกหน่วยในองค์การบริหารส่วนตำบลบางขันแตก  |